Diari Oficial de la Generalitat Valenciana


Sumari del DOGV 9221, del 23-11-2021 (2021/11033)

RESOLUCIÓ de 17 de novembre de 2021, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria de subvencions a empreses per a projectes d'R+D i d'innovació per a l'exercici 2021, amb cofinançament de la Unió Europea a través del Fons Europeu de Desenvolupament Regional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9221

Data del DOGV
:   23-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11421


Data del document
:   17-11-2021

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de novembre de 2021, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria de subvencions a empreses per a projectes d'R+D i d'innovació per a l'exercici 2021, amb cofinançament de la Unió Europea a través del Fons Europeu de Desenvolupament Regional. [2021/11019]  
Mitjançant la Resolució de 4 de febrer de 2021, del president de l'Institut Valencià de Competitivitat Empresarial (IVACE), es va convocar la concessió de subvencions a empreses per a projectes d'R+D i d'innovació per a l'exercici 2021, amb cofinançament de la Unió Europea a través del Fons Europeu de Desenvolupament Regional (DOGV 9017, 10.02.2021).  
L'article 7, Dotació pressupostària, de l'esmentada resolució disposa en els seus apartats 3, 4 i 6 que:  
«3. El pressupost per a la concessió de les subvencions del programa PIDI-CV serà de 3.100.000 euros, a càrrec de la línia S6722000 «Investigació, desenvolupament i innovació empresarial» del pressupost de la Generalitat previst en la Llei 4/2020, de 30 de desembre, de pressupostos de la Generalitat per a 2021.  
4. El pressupost per a la concessió de les subvencions del programa PIDCOP-CV previst en aquesta resolució serà d'1.400.000 euros, a càrrec de la línia S6722000 «Investigació, desenvolupament i innovació empresarial» del pressupost de la Generalitat previst en la Llei 4/2020, de 30 de desembre, de pressupostos de la Generalitat per a 2021.[?]  
  
6. El pressupost per a la concessió de les subvencions del programa INNOVA-CV previst en aquesta resolució serà de 8.000.000 d'euros, a càrrec de la línia S6722000 «Investigació, desenvolupament i innovació empresarial» del pressupost de la Generalitat previst en la Llei 4/2020, de 30 de desembre, de pressupostos de la Generalitat per a 2021 [?]», i preveu, així mateix, en l'apartat 7 de l'esmentat article la possibilitat d'un increment pressupostari.  
Vista la proposta de la Direcció General de l'IVACE, i de conformitat amb l'informe de l'Àrea d'Empreses i Associacions de l'IVACE, de data 8 de novembre de 2021, en què es proposa l'ampliació del pressupost dels esmentats programes a fi de poder donar suport a la totalitat dels projectes que presumiblement han de resultar aprovats, tenint en compte el nombre de sol·licituds presentades i les intensitats màximes d'ajuda previstes en la convocatòria.  
En virtut d'això anterior, i de conformitat amb el que es disposa en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
- Ampliar la dotació pressupostària del programa d'I+D Pime (PIDI-CV 2021) i del programa d'I+D Cooperació (PIDCOP-CV 2021) en 100.000,00 - i 1.600.000 ?, respectivament, amb fons sobrants procedents de la convocatòria ja adjudicada del programa DIGITALITZA-CV 2021. El pressupost final del programa d'I+D Pime (PIDI-CV 2021) puja a la quantitat de 3.200.000,00 euros. El pressupost final del programa d'I+D Cooperació (PIDCOP-CV) puja a la quantitat de 3.000.000,00 d'euros.  
- Ampliar la dotació pressupostària del programa d'Innovació de Pime (INNOVA-CV 2021) en 2.900.000 ?, amb fons procedents de la totalitat del pressupost inicialment previst per a la convocatòria de CREATEC-CV 2021 -2.000.000,00 d'euros- i la resta, amb fons sobrants procedents de la convocatòria ja adjudicada del programa DIGITALITZA-CV 2021 -900.000,00 euros-. El pressupost final del programa puja a la quantitat de 53.631.271 euros.  
El pressupost total de la convocatòria puja a la quantitat de 82.703.424,00 euros.  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
Contra aquest acte, que posa fi a la via administrativa, podrà interposar-se en el termini d'un mes un recurs potestatiu de reposició davant el mateix òrgan que ha dictat la resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant el jutjat contenciós administratiu corresponent, de conformitat amb el que es preveu en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 17 de novembre de 2021.- El president de l'IVACE: Rafael Climent González.